春雨随风潜入夜，润物细无声春天是多雨的季节，春雨静默地滋润着万物，等待大地复苏，让人们更好地去感受生活。
春雨也成为了历代诗人吟颂的对象。
春夜喜雨
唐·杜甫
好雨知时节，当春乃发生。
随风潜入夜，润物细无声。
野径云俱黑，江船火独明。
晓看红湿处，花重锦官城。
春雨后
唐·孟郊
昨夜一霎雨，天意苏群物。
何物最先知，虚庭草争出。
春雨早雷
唐·张说
东北春风至，飘飘带雨来。
拂黄先变柳，点素早惊梅。
树蔼悬书阁，烟含作赋台。
河鱼未上冻，江蛰已闻雷。
美人宵梦著，金屏曙不开。
无缘一启齿，空酌万年杯。
春雨
唐·齐己
欲布如膏势，先闻动地雷。
云龙相得起，风电一时来。
霢mài霂mù农桑野，冥濛杨柳台。
何人待晴暖，庭有牡丹开。
春雨
唐·李商隐
怅卧新春白袷衣，白门寥落意多违。
红楼隔雨相望冷，珠箔飘灯独自归。
远路应悲春晼晚，残霄犹得梦依稀。
玉珰缄札何由达，万里云罗一雁飞。
春雨如膏
唐·喻凫
幂幂敛轻尘，濛濛湿野春。
细光添柳重，幽点溅花匀。
惨淡游丝景，阴沈落絮辰。
回低飞蝶翅，寒滴语禽身。
洒岳摧馀雪，吹江叠远蘋。
东城与西陌，晴后趣何新。
春雨
唐·李咸用
大帝闲吹破冻风，青云融液流长空。
天